# PROTOKOL HODNOCENÍ DIPLOMOVÉ PRÁCE

### POSUDEK OPONENTA

JMÉNO STUDENTA: Martin Horák

NÁZEV PRÁCE: Projevy regionálního politického populismu v oblasti sociálního vyloučení

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Za cieľ práce si autor stanovuje zodpovedanie otázky, či je možné „nalézt vztah mezi existenc sociálně vyloučených lokalit ve vytipovaných regionech a populistickou regionální politikou prosazovanou ve sledovaném časovém úseku“. Zodpovedanie otázky sa autor snaží docieliť s pomocou štyroch pomocných hypotéz týkajúcich sa vzťahu medzi prejavmi populizmu a existenciou sociáne vylúčených lokalít, špecifík regionálnej populistickej politiky, jej prenikania na celoštátnu úroveň a vzťahu populizmu a politiky orgánov miestnej samosprávy. Cieľ sa podarilo bezo zvyšku naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Stanovená téma je originálna, zaujímavá, silne empiricky orientovaná a v neposlednom rade potrebná. Autor sa jej spracovania zhostil prínosným a v kontexte politických vied inovatívnym spôsobom. Argumentácia je koherentná a logická, teoretické východiská sú dobre zrozumiteľné a analyticky užitočné, zvolené empirické prípady sú vhodné a dobre ukotvené v kontexte práce. Snaha o zodpovedanie hlavnej výskumnej otázky a práca s podpornými hypotézami vedie k zaujímavým záverom, ktoré priam nabádajú k ďalšiemu výskumu. Pozitívne kvitujem predovšetkým autorovu snahu o nápravu protiprávneho stavu vzniknutého v dôsledku niektorých politických opatrení prijatých v rámci regionálnej politiky.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Jazyk práce je dobre čitateľný a štylisticky vyspelý, miera výskytu preklepov a gramatických chýb je nízka. Kvalita literatúry je primeraná téme, hoci je škoda, že sa v teoretickej diskusii nevyskytuje zmienka o niektorých pre autorovu zvolenú cestu relevantných náhľadoch na populizmus (najmä práce Ernesta Laclaua); vysoká miera zdrojov pramenného (najmä právneho) charakteru zodpovedá empirickej orientácii textu. Práca je štruktúrovaná prehľadne a logicky, grafická úprava je bezchybná.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

Autorovi sa podarilo vytvoriť kvalitný, dobre vyargumentovaný a silne empiricky orientovaný text s citeľným vlastným originálnym prínosom a zápalom pre vec.

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Charakterizujte spoločné znaky všeobecne záväzných nariadení prijatých v Rotave (4/2011), Postoloprtoch (1/2011), Hornom Slavkove (7/2011) a Litvínove (6/2010) z hľadiska ich možného rozporu so zákonom či ústavným poriadkom a analyzujte problémy spojené so snahou o nápravu takto vzniknutého protiprávneho stavu.

1. **NAVRHOVANÁ ZNÁMKA**

Navrhujem hodnotiť prácu ako „výbornú“ a odporúčam komisii zvážiť udelenie pochvaly dekana.

Datum: 1. 9. 2013 Podpis: